CELEX: 62007TN0267
Language: el
Date: 2007-07-09 00:00:00
Title: Υπόθεση T-267/07: Προσφυγή της 9ης Ιουλίου 2007 — Ιταλία κατά Επιτροπής

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/12
            
         Προσφυγή της 9ης Ιουλίου 2007 — Ιταλία κατά Επιτροπής
   (Υπόθεση T-267/07)
   (2007/C 223/18)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωποι: G. Aiello και S. Fiorentino, Avvocati dello Stato)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής C(2007) 1901, της 27ης Απριλίου 2007, για την εκκαθάριση των λογαριασμών των οργανισμών πληρωμών κρατών μελών όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2006, καθ' ό μέρος η Ιταλική Δημοκρατία επιβαρύνεται κατά 50 %, σύμφωνα με το άρθρο 32, παράγραφος 5, του κανονισμού (ΕΚ) 1290/2005, με τις οικονομικές συνέπειες από τη μη ανάκτηση ποσών σε συγκεκριμένες περιπτώσεις παρατυπιών ή αμελειών.
            
         Ισχυρισμοί και κύρια επιχειρήματα
   Η Ιταλική Κυβέρνηση βάλλει ενώπιον του Πρωτοδικείου των Ευρωπαϊκών Κοινοτήτων κατά της αποφάσεως της Επιτροπής C(2007) 1901, της 27ης Απριλίου 2007, η οποία κοινοποιήθηκε αυθημερόν, για την εκκαθάριση των λογαριασμών των οργανισμών πληρωμών κρατών μελών όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2006, καθ' ό μέρος η Ιταλική Δημοκρατία επιβαρύνεται κατά 50 %, σύμφωνα με το άρθρο 32, παράγραφος 5, του κανονισμού (ΕΚ) 1290/2005, με τις οικονομικές συνέπειες από τη μη ανάκτηση ποσών σε συγκεκριμένες περιπτώσεις παρατυπιών ή αμελειών.
   Προς στήριξη της προσφυγής της, η Ιταλική Κυβέρνηση αιτιάται την Επιτροπή επειδή στην απόφασή της συμπεριέλαβε περιπτώσεις που θα όφειλε, επιδεικνύοντας επιμέλεια εντός εύλογου χρόνου, να επιλύσει σε προγενέστερο χρόνο, επιβαρύνοντας συνολικά το ΕΓΤΠΕ. Και τούτο, λαμβάνοντας υπόψη και το γεγονός ότι οι υπηρεσίες της Επιτροπής είχαν διατυπώσει θετική γνώμη, διαφορετική από την ως άνω θέση.
   Η Ιταλική Δημοκρατία προβάλλει ως λόγους ακυρώσεως στα πλαίσια της προσφυγής της:
   
               α)
            
            
               παράβαση και/ή εσφαλμένη εφαρμογή του άρθρου 5, παράγραφος 2, του κανονισμού (ΕΟΚ) 595/91 και του άρθρου 8, του κανονισμού (ΕΚ) 1663/95, καθώς και παράβαση του άρθρου 253 ΕΚ λόγω ελλείψεως αιτιολογήσεως·
            
         
               β)
            
            
               παράβαση και/ή εσφαλμένη εφαρμογή του άρθρου 8, παράγραφος 2, των κανονισμών (ΕΟΚ) 729/70 και (ΕΚ) 1258/99, καθώς και παράβαση του άρθρου 253 ΕΚ λόγω ελλείψεως αιτιολογήσεως·
            
         
               γ)
            
            
               παράβαση και/ή εσφαλμένη εφαρμογή του άρθρου 5, παράγραφος 2, του κανονισμού (ΕΟΚ) 595/91 και του άρθρου 8, του κανονισμού (ΕΚ) 1663/95, του άρθρου 8, παράγραφος 2, των κανονισμών (ΕΟΚ) 729/70 και (ΕΚ) 1258/99 (όσον αφορά ποσά κατώτερα των 500 000,00 ευρώ), καθώς και παράβαση του άρθρου 253 ΕΚ λόγω ελλείψεως αιτιολογήσεως (όσον αφορά ποσά κατώτερα των 500 000,00 ευρώ).